Document ID: 31999R0303

ΚΑΝΟΝΙΣΜΟΣ (ΕΚ) αριθ. 303/1999 ΤΗΣ ΕΠΙΤΡΟΠΗΣ της 10ης Φεβρουαρίου 1999 για τη θέσπιση εξαιρετικών μέτρων σχετικών με τους κανόνες που διέπουν την παύση της καλλιέργειας προκειμένου να αντισταθμιστούν οι αρνητικές συνέπειες δυσμενών καιρικών συνθηκών σε ορισμένες περιοχές της Κοινότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1765/92 του Συμβουλίου, της 30ής Ιουνίου 1992, για τη θέπσιση καθεστώτος στήριξης των παραγωγών ορισμένων αροτραίων καλλιεργειών (1), όπως τροποποιήθηκε τελευταία από τον κανονισμό (ΕΚ) αριθ. 1624/98 (2), και ιδίως το άρθρο 12,
Εκτιμώντας:
ότι η επιλεξιμότητα για τη χορήγηση αντισταθμιστικής πληρωμής σύμφωνα με το γενικό πλαίσιο το οποίο αναφέρεται στο άρθρο 2 παράγραφος 5 του κανονισμού (ΕΟΚ) αριθ. 1765/92 υπόκειται στην υποχρέωση της παύσης της καλλιέργειας τμήματος των γαιών 7 ότι οι λεπτομερείς κανόνες εφαρμογής που θεσπίζονται με τον κανονισμό (ΕΚ) αριθ. 762/94 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 1981/98 (4), ορίζει ότι αυτή η περίοδος παύσης της καλλιέργειας θα αρχίζει στις 15 Ιανουαρίου το αργότερο και ότι δεν επιτρέπεται η γεωργική παραγωγή στο τμήμα γης όπου έχει παύσει η καλλιέργεια 7
ότι, ως συνέπεια δυσμενών καιρικών συνθηκών, είναι αδύνατον για τους παραγωγούς ορισμένων περιοχών εντός συγκεκριμένων κρατών μελών να αποθηκεύσουν υφιστάμενη συγκομιδή, ειδικότερα πατατών, ζάχαρης ζαχαροτεύτλων, τροφής με βάση τα ζαχαρότευτλα, καρότων ή παστινάκης της εδωδίμου (λαχανικό) πριν από τις 15 Ιανουαρίου 1999 σε τμήματα γαιών τα οποία προορίζονται για παύση καλλιέργειας 7 ότι, εξαιρετικά, η αποθήκευση αυτών των συγκομιδών πριν από τις 28 Φεβρουαρίου 1999 θα πρέπει μετά από αίτηση του παραγωγού, να επιτραπεί χωρίς αυτό να αποκλείει το τμήμα από την επιλεξιμότητα για παύση καλλιέργειας, υπό τον όρο ότι ο παραγωγός θα αποδείξει ότι πληρούνται οι σχετικοί όροι 7
ότι η επιτροπή διαχείρισης σιτηρών δεν διατύπωσε γνώμη στην προθεσμία που όρισε ο πρόεδρός της,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Σύμφωνα με τις αρμόδιες αρχές του ενδιαφερόμενου κράτους μέλους και παρεκκλίνοντας από το άρθρο 3 παράγραφοι 3 και 4 του κανονισμού (ΕΚ) αριθ. 762/94, σύμφωνα με το οποίο απαγορεύεται η γεωργική παραγωγή σε τμήμα γης στο οποίο έχει παύσει η καλλιέργεια, όταν ένας παραγωγός μπορεί να αποδείξει:
- ότι ως αποτέλεσμα δυσμενών καιρικών συνθηκών ήταν αδύνατον να προβεί σε αποθήκευση υφιστάμενης συγκομιδής πριν από τις 15 Ιανουαρίου 1999,
- ότι η συγκομιδή, εάν αποθηκεύθηκε, αποθηκεύθηκε πριν από τις 28 Φεβρουαρίου 1999,
- ότι όλοι οι σχετικοί όροι που αφορούν την παύση καλλιέργειας του τμήματος αυτού γης έχουν τηρηθεί,
μπορεί να θεωρηθεί ότι στο τμήμα αυτό γης έχει εγκύρως παύσει η καλλιέργεια όσον αφορά τη συγκομιδή 1999.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Αρχίζει να εφαρμόζεται με ισχύ από τις 15 Ιανουαρίου 1999.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Φεβρουαρίου 1999.

Labels: 20
19
6